Magistralinis kelias A19 (Lietuva)
 A19  Vilniaus pietinis aplinkkelis  – keturių juostų Lietuvos magistralinis kelias, Vilniaus miesto pietinis apvažiavimas. Trasos ilgis – 7,17 km. Jungia kelius  A1  Vilnius–Kaunas–Klaipėda ,  A4  Vilnius–Varėna–Gardinas ,  A16  Vilnius–Prienai–Marijampolė ,  202  Kirtimai–Pagiriai–Baltoji Vokė  ir  106  Naujoji Vilnia–Rudamina–Paneriai . Ateityje trasa bus tęsiama. Bus tiesiamas naujas II kategorijos kelias (po vieną juostą kiekvienai krypčiai), jungianti dabartinę trasą,  A15  Vilnius–Lyda  ir  A3  Vilnius–Minskas . Trasa iš pietų aplenks Juodšilių, Rudaminos ir Skaidiškių miestelius. Anksčiau šia trasa ėjo krašto kelias  106  Naujoji Vilnia–Rudamina–Paneriai . Tuomet kelias buvo gana siauras dviejų juostų kelias. Išplatinus kelią iki keturių juostų, nuspręsta keliui suteikti magistralinio kelio statusą.